আমার বহুদিনের সখ ছিল একটি ওয়েব সাইট খুলব। বহুদিন পূর্বে সেই বিষয়ে কিছুদুর অগ্রসরও হয়েওছিলাম। কিন্তু সেটিকে আর এগিয়ে নিয়ে যাওয়া সম্ভবপর হয়নি। অতঃপর একটি ব্লগ দিয়ে শুরু করি। যতদুর মনে পরছে ২০০৭ নাগাদ। নিয়মিত লিখছিলাম। তাই আত্মবিশ্বাসী বোধ করছিলাম। অবশেষে, ২০১০ সালের শুরুতে ব্লগটিকে একটি সম্পূর্ণ ওয়েব সাইটে রুপান্তরিত করায় সচেষ্ট হলাম। প্রাথমিক উৎসাহটা পাই বেশ কয়েকজনের থেকেই। সাইটটা বানানোর জন্যে সাহায্যও পেয়েছি কিছু মানুষের কাছে। যেমন, আমার সাইটের ডিসাইনটা স্বস্তিক বানিয়ে দিয়েছিল। আর ডোমেইনটা প্রিতমের খুঁজে দেওয়া। কোডিংটা নিজে হাতেই সারা। ২০১০ সালের অক্টবর মাসে শুভারম্ভ হয়েছিল TheUnspokenWords.net এর। সেই থেকে দীর্ঘ ৪ বৎসরের পথ চলা। সময়টা লম্বা হলেও কর্মজীবনের ব্যাস্ততার মাঝে যতটা করব ভেবেছিলাম ততটা করে ওঠা সম্ভব হয়নি।